અસહાયોની સેવા આપણે આત્મભાવથી કરવી જોઇએ. આત્મભાવથી કરવામાં આવેલી સેવામાં જ મોક્ષ નિહિત છે. આજે ભાતૃત્વની ભાવના પણ એટલી સુદૃઢ નથી કે એનાથી સામાન્ય માનવીય સ્વાર્થની ભાવનાથી સ્વયંને બચાવી શકાય. આજે ભાઈ-ભાઈ એકબીજા સાથે લડાય-ઝગડા કરે છે અને એનું કારણ એજ છે કે પ્રત્યેક વ્યક્તિ પોતાને અધિક પ્રેમ કરે છે, વ્યક્તિગત સ્વાર્થનો જ વિચાર કરે છે. આદર્શ એ રાખવો જોઇએ કે આપણે રોગીઓ અને પીડિતો તેમજ અસહાયોની સેવા એવા જ પ્રેમપૂર્ણ ભાવથી કરીએ જે પ્રેમ આપણે સ્વયં આપણા પ્રતિ રાખીએ છીએ. આપણી સામે આ એક સચ્ચાઈને હંમેશા બનાવી રાખો કે આખી સૃષ્ટિમાં એક માત્ર એ જ સત્તા વિદ્યમાન છે જે તમારામાં છે, જે આપણામાં છે, અને એ સત્તા આપણી આત્મ સત્તા છે. આવી ભાવના રાખવાથી જ નિષ્કામ સેવા સંભવ છે.